Kopējā transporta politika 1. Šī sadaļa attiecas uz dzelzceļa pārvadājumiem, autopārvadājumiem un pārvadājumiem pa iekšzemes ūdensceļiem. 2. Eiropas Parlaments un Padome saskaņā ar parasto likumdošanas procedūru var pieņemt attiecīgus noteikumus par jūras transportu un gaisa transportu. Tie pieņem lēmumu pēc apspriešanās ar Ekonomikas un sociālo lietu komiteju un Reģionu komiteju. (Līguma par Eiropas Savienības darbību 100. pants) Pētniecība un tehnoloģijas attīstība Savienība var izveidot kopuzņēmumus vai kādas citas struktūras, kas vajadzīgas, lai efektīvi īstenotu Savienības pētniecības, tehnoloģijas attīstības un demonstrācijas programmas. (Līguma par Eiropas Savienības darbību 187. pants)

Mērķi — Modernizēt Eiropas gaisa satiksmes pārvaldības sistēmu, Savienībā koordinējot un sakopojot vienuviet visu attiecīgo pētniecību un izstrādi, — īstenot ATM ģenerālplānu.

Uzdevumi — Vadīt SESAR projekta pētniecības, izstrādes un apstiprināšanas darbības, apvienojot tās dalībnieku nodrošinātos valstu un privātos finanšu līdzekļus un izmantojot pieaicinātus tehniskus resursus, jo īpaši Eurocontrol pieredzi un speciālās zināšanas. Tostarp: — organizēt un koordinēt SESAR projekta izstrādes fāzi saskaņā ar Eurocontrol vadītā projekta definēšanas fāzē sagatavoto ATM ģenerālplānu, vienotā struktūrā apvienojot un apsaimniekojot valstu un privātā sektora atvēlēto finansējumu, — nodrošināt SESAR projekta izstrādes fāzes darbībām vajadzīgos līdzekļus saskaņā ar ATM ģenerālplānu; — nodrošināt, lai tajā iesaistītos Eiropas gaisa satiksmes pārvaldības nozarē ieinteresētās puses, konkrēti: — aeronavigācijas pakalpojumu sniedzēji, gaisa telpas izmantotāji, profesionālās personāla apvienības, lidostas un rūpniecība, kā arī atbilstīgās zinātniskās iestādes vai attiecīgā zinātnieku kopiena, organizēt tehnisku pētniecības un izstrādes, apstiprināšanas un izpētes darbu, kas jāveic tā pakļautībā, nepieļaujot darbību sadrumstalotību, — nodrošināt ar kopīgu, ar ATM ģenerālplānā attiecīgi apzinātu ražojumu izstrādi saistītu darbību uzraudzību un vajadzības gadījumā organizēt īpašus konkursus.

1. Valde Sastāvs a) pa pārstāvim no katra Kopuzņēmuma dalībnieka; b) militārās puses pārstāvis; c) gaisa telpas civilo lietotāju pārstāvis; d) aeronavigācijas pakalpojumu sniedzēju pārstāvis, ko norīko organizācija, kura tos pārstāv Eiropas mērogā; e) iekārtu ražotāju pārstāvis, ko norīko organizācija, kura tos pārstāv Eiropas mērogā; f) lidostu pārstāvis; g) gaisa satiksmes pārvaldības nozares personāla pārstāvības struktūru pārstāvis, ko norīko organizācija, kura tos pārstāv Eiropas mērogā; h) atbilstīgo zinātnisko iestāžu vai attiecīgās zinātnieku grupas pārstāvis, ko norīko organizācija, kura tos pārstāv Eiropas mērogā. Valdes priekšsēdētājs ir Savienības pārstāvis. Galvenie uzdevumi a) pieņemt Padomes apstiprināto ATM ģenerālplānu saskaņā ar SESAR Regulas 1. panta 2. punktu un apstiprināt priekšlikumus tā grozīšanai; b) izstrādāt pamatnostādnes un pieņemt SESAR projekta izstrādes fāzes īstenošanai vajadzīgus lēmumus, kā arī kontrolēt visa projekta īstenošanu; c) apstiprināt Kopuzņēmuma darba programmu un gada darba programmas, kā arī gada budžetu, tostarp izstrādāt štatu sarakstu; d) atļaut sarunu sākšanu un pieņemt lēmumus par jaunu dalībnieku uzņemšanu, kā arī par attiecīgiem nolīgumiem; e) pārraudzīt ar Kopuzņēmumu noslēgto dalībnieku līgumu izpildi; f) iecelt izpilddirektoru un atbrīvot viņu no amata, apstiprināt organizācijas struktūru un uzraudzīt izpilddirektora pienākumu izpildi; g) pieņemt lēmumus par summām un procedūrām, kā dalībniekiem veikt finanšu iemaksas un izvērtēt iemaksas natūrā; h) pieņemt Kopuzņēmuma finanšu noteikumus; i) apstiprināt gada pārskatus un bilances; j) apstiprināt gada pārskatu par SESAR projekta izstrādes fāzes progresu un finanšu stāvokli; k) pieņemt lēmumus par Komisijai iesniedzamiem priekšlikumiem saistībā ar Kopuzņēmuma paplašināšanu un likvidāciju; l) izstrādāt procedūras, kā piešķirt piekļuves tiesības Kopuzņēmuma īpašumā esošiem materiāliem un nemateriāliem aktīviem, kā arī nodot tādus aktīvus; m) noteikt ATM ģenerālplāna īstenošanai vajadzīgo līgumu piešķiršanas noteikumus un procedūras, arī īpašas procedūras interešu konfliktu gadījumiem; n) pieņemt lēmumus par Komisijas ierosinātiem Statūtu grozījumiem; o) īstenot citas pilnvaras un veikt citas funkcijas, arī dibināt attiecīgas palīgstruktūras, kas var būt vajadzīgas SESAR projekta izstrādes fāzē; p) izstrādāt mehānismus 8. panta īstenošanai attiecībā uz personālu, kas norīkots darbā Kopuzņēmumā. 2. Izpilddirektors Ieceļ Valde pēc Komisijas priekšlikuma. 3. Ārējā revīzija Eiropas Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma

Budžets 325,1 miljons EUR. Savienības ieguldījums: 16,9 %. Darbinieku skaits 2009. gada 31. decembrī Amata vietu skaits štatu sarakstā: 39 Aizņemtās štata vietas: 18 Citas amata vietas (palīgdarbinieki, norīkotie valstu eksperti, vietējie darbinieki): 8 Kopējais darbinieku skaits: 26 Kopuzņēmuma dalībnieku norīkotie darbinieki kā daļa no ieguldījuma natūrā: 4 Norīkoti šādu pienākumu izpildei: — pamatdarbībām: 22 — administrācijā un palīgdarbos: 16 — dažādiem uzdevumiem: 1